আর্থার ডে
আর্থার পার্সিভাল ডে (ইংরেজি: Arthur Day; জন্ম: ১০ এপ্রিল, ১৮৮৫ - মৃত্যু: ২২ জানুয়ারি, ১৯৬৯) লন্ডনের ব্ল্যাকহিদ এলাকায় জন্মগ্রহণকারী বিখ্যাত ও পেশাদার ইংরেজ প্রথম-শ্রেণীর ক্রিকেট তারকা ছিলেন। ঘরোয়া প্রথম-শ্রেণীর ক্রিকেটে কেন্ট দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতি লেগ স্পিন ও ফাস্ট মিডিয়াম বোলিংয়ে পারদর্শিতা প্রদর্শন করেছেন আর্থার ডে। প্রথম বিশ্বযুদ্ধের পূর্বে কাউন্টি চ্যাম্পিয়নশীপে কেন্ট দলের দূর্দান্ত সফলতায় নিজ নামকে যুক্ত করে রেখেছেন স্বমহিমায়। যুদ্ধ পূর্ব সময়কালে কেন্টের চারটি চ্যাম্পিয়নশীপের শিরোপা বিজয়ে প্রভূতঃ ভূমিকা পালন করেছিলেন তিনি। এ সময়কালে সাত হাজারের অধিক প্রথম-শ্রেণীর রান তুলেন। ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯১০ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন।